section_heading: Obilježavanje Bloomova dana u Dublinu
paragraph_text: Proslava uključuje razne aktivnosti: od čitanja i dramatizacije Uliksa do obilaženja pubova. Mnoga se zbivanja događaju u Centru Jamesa Joyca. Neki se oblače u odjeću iz toga vremena, jedu se jela koja se spominju u romanu (npr. ovčije bubrege, razne iznutrice, kolač Banbury Cakes). Gorljivi su obožavatelji organizirali maraton u čitanju Uliksa koji je trajao 36 sati. Na stotu obljetnicu događaja koji su opisani u knjizi, 10 000 ljudi je u Dublinu besplatno jelo irski doručak: kobasicu, tost, slaninu, grah, crni i bijeli puding. Na Bloomov dan 1982. (100. Joyceov rođendan), na radiju je emitirana neprekidna 30-osatna dramatizacija Uliksa.